Орехово

Орехово или Горно Орехово — село во Општина Битола, во околината на градот Битола.

 Географија и местоположба 

 Историја 
Во близината на селото на 3 мај 1942 година бил разбиен првиот битолски партизански одред „Пелистер“.

Во XIX век селото било дел од Битолската каза на Отоманското Царство.

Вкупно 3 жители на оваа населба се заведени како жртви во Втората светска војна.

 Стопанство 

 Население 

Според статистиката на Васил К’нчов („Македонија, Етнографија и статистика“) од 1900 година, во Орехово живееле 260 жители, сите Македонци.Кънчов, Васил. Македония. Етнография и статистика, София, 1900, стр. 237 

На Етнографската карта на Битолскиот Вилает од 1901 година, Ореово се води како чисто македонско село во Леринската Каза на Битолскиот Санџак со 9 куќи. Истовремено Бугарско Ореово се води како чисто македонско село во Битолската Каза со 31 куќа.Бидејќи ова издание е верен превод на оригиналот, уредникот се извинува што македонскиот народ таму е напишан како „бугарски“.

Според секретарот на Бугарската егзархија Димитар Мишев, („La Macédoine et sa Population Chrétienne“) во 1905 година во Орехово имало 240 Македонци, патријаршисти.Brancoff, D.M. "La Macédoine et sa Population Chrétienne". Paris, 1905, рр. 168-169.

Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци.

Според пописот од 2002 година, селото Орехово брои 23 жители, сите Македонци.Попис на населението, домаќинствата и становите во Република Македонија, 2002 - Книга X

Според последниот попис од 2021 година, во селото живееле 9 жители, сите Македонци.

 Родови 
Орехово е македонско село.

Родови во селото се:

 Староседелци: Србиновци (12 куќи), Бубало (3 куќи) и Туфте (1 куќа), Нивните предци живееле во месноста Магарево, по патот за накај Буково; 
 Доселеници од непознато место: Амиџовци (5 куќи), Димковци (3 куќи), Анаќијевци (5 куќи), Ѓулевци (4 куќи), Јаневци (6 куќи), Мажевци (5 куќи), Ѓирковци (4 куќи), Пановци (4 куќи), Јанкуловци (4 куќи), Трпевци (2 куќи) и Чедевци (1 куќа), родовите Амиџовци и Димковци потекнувале од ист предок, и родовите Анаќијевци и Ѓулевци потекнувале од ист предок.

 Општествени установи 

 Самоуправа и политика 

 Избирачко место 

Во селото постои избирачкото место бр. 0128 според Државната изборна комисија, сместено во просториите на старата зграда на основното училиште.

На претседателските избори во 2019 година, на ова избирачко место биле запишани вкупно 29 гласачи.

 Културни и природни знаменитости 
Цркви
Црква „Св. Петка“ — главната селска црква изградена во 1861 година;

Археолошки наоѓалишта
Кале — населба од доцноантичко време;Коцо, Димче (1996). Археолошка карта на Република Македонија. Скопје: МАНУ. ISBN 9789989101069
Маркова Стапалка — наоѓалиште од непознат тип и период;Јован Ф. Трифуновски, (1998) Битољско - Прилепска котлина, Антропогеогрофско проучавање. Београд, САНУ ISBN 8670252678

 Редовни настани 

 Личности 
десно|мини|Теодора Стефанова, 7 март 1909 г.The American School of Classical Studies (ASCSA)
 Теодора Стефанова — гркоманска андартка, четничка на Георгиос Диконимос;

 Култура и спорт 

 Иселеништво 
Постари иселеници од селото до 1951 година имало во Северна Америка и во Австралија.

Иселеништвото продолжило и потоа и иселеници има во Битола, прекуокеанските земји и во европските земји.

 Наводи 

 Надворешни врски 
 https://www.youtube.com/watch?v=DaQPKQLGV5c
 https://www.youtube.com/watch?v=_nIvcjVlBac

Категорија:Битолски села
Категорија:Села во Општина Битола
Категорија:Села во Македонија